Diari Oficial de la Generalitat Valenciana


Sumari del DOGV 6344, del 31-08-2010 (2010/8496)

Notificació de la sentència dictada en el judici ordinari número 2326/2008.
---------------------------------------------------------------------------

### Dades del document

Número de DOGV
:   6344

Data del DOGV
:   31-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8496


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici ordinari número 2326/2008. [2010/8496]  
Procediment ordinari 002326/2008  
Demandant: Lico Leasing, SA, EFC.  
Procurador: Salvador Ferrández Marco.  
Demandats: Alianzas Urbanísticas, SL, Juan Carlos Sepulcre Fuentes i Inmaculada Amorós Mateo.  
Procurador: Fernando Moreno Garzón.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 83/10  
Elx, 15 d'abril de 2010  
Agustín Valero Macía, magistrat jutge titular del Jutjat de Primera Instància número 1 d'Elx, he vist aquestes actuacions de judici ordinari promogudes pel procurador Salvador Ferrández Marco, en nom i representació de Lico Leasing, SA, EFC, sota la direcció lletrada d'Enrique Seller Almodóvar, contra Inmaculada Amorós Mateo, representada pel procurador Fernando Moreno Garzón i assistida pel lletrat Javier Beltrán Doménech, i contra Alianzas Urbanísticas, SL, i Juan Carlos Sepulcre Fuentes, declarats en rebel·lia, i he dictat, en nom del rei, la presente sentència sobre la base dels següents:  
«[...]  
Dispositiva  
Estime la demanda interposada pel procurador Salvador Ferrández Marco, en nom i representació de Lico Leasing, SA, EFC, contra Inmaculada Amorós Mateo, representada pel procurador Fernando Moreno Garzón, Alianzas Urbanísticas, SL, i Juan Carlos Sepulcre Fuentes, declare la resolució, per falta de pagament de les quotes pactades, del contracte d'arrendament financer Q263391796, subscrit per les parts, i condemne la mercantil arrendatària a tornar a l'actor el vehicle Audi A8, 3.0, TDI Quatro Tiptronic 6V, bastidor WAUZZZ4E56N001323, objecte d'arrendament, al pagament de 6.152,74 euros per les quotes vençudes i indemnització pactada, més els interessos de demora pactats al 2% mensual per les quotes impagades al seu venciment, així com al pagament, en concepte de clàusula penal, d'una quantitat equivalent a les quotes que vencen fins a la recuperació de la possessió del bé cedit en arrendament.  
S'imposen les costes als demandats.  
Notifiqueu aquesta resolució a les parts i feu-los saber que aquesta no és ferma i que és procedent un recurs d'apel·lació, que s'haurà de preparar davant d'aquest Jutjat dins del termini de cinc dies acreditant la constitució de dipòsit per un import de 50 euros mitjançant un ingrés en el compte de consignacions d'aquest Jutjat.  
Aquesta és la meua sentència, de la qual es portarà una testimoniança a actuacions i l'original s'incorporarà al llibre de sentències, jutjant definitivament en primera instància, que pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència de 15 de juliol de 2010, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la sentència als codemandats Alianzas Urbanísticas, SL, i Juan Carlos Sepulcre Fuentes.  
Elx, 15 de juliol de 2010.- El secretari judicial: José Carlos Sánchez Alonso.